Jesse Marsch

Jesse Marsch (s. 8. marraskuuta 1973) on yhdysvaltalainen jalkapallovalmentaja ja entinen keskikenttäpelaaja. Toukokuusta 2024 lähtien hän on toiminut Kanadan jalkapallomaajoukkueen päävalmentajana.

Ura pelaajana

Marsch aloitti pelaajauransa yliopistojalkapalloilijana Princetownin yliopiston joukkueessa. Hän siirtyi ammattilaiseksi D.C. Unitedin joukkueessa 1996. Marsch oli Bob Bradleyn löytö D.C. Unitediin, jossa hän jäi kuitenkin vähälle peliajalle. Bradleyn siirryttyä Chicago Firen organisaatioon hän hankki Marschin joukkueeseen vuonna 1998. Marsch edusti seuraavat vuodet Chicagoa ja pelasi seuran paidassa 200 ottelua. Vuonna 2006 hän siirtyi Chivasiin, jossa lopetti uransa kauden 2009 päätteeksi.MLS Original Jesse Marsch Retires; Joins U.S. National Team Staff Our Sports Central. Julkaistu 5.2.2010. Viitattu 23.12.2020. Spieler: Jesse Marsch Transfermarkt. Viitattu 23.12.2020. 

Ura valmentajana

Marsch aloitti valmennusuransa Bob Bradleyn apuvalmentajana Yhdysvaltain jalkapallomaajoukkueessa vuonna 2010. Lokakuussa 2011 hän siirtyi MLS-liigan laajennusjoukkue Montreal Impactin päävalmentajaksi.Jesse Marsch named head coach of the Montreal Impact Impact Montreal. Julkaistu 10.8.2011. Viitattu 23.12.2020.  Hän jätti seuran kuitenkin jo kauden 2012 jälkeen valmennuksellisten erimielisyyksien vuoksi.Jesse Marsch out as Montreal Impact Coach  angelsonparade.com. Julkaistu 3.11.2012. Viitattu 23.12.2020. 

Montreal-pestinsä jälkeen Marsch toimi Princetownin yliopistojoukkueen apuvalmentajana, kunnes hänestä tammikuussa 2015 tuli MLS-liigan New York Red Bullsin päävalmentaja.Red Bulls name Jesse Marsch head coach SIsoccer. Julkaistu 7.1.2015. Viitattu 23.12.2020. Trainer: Jesse Marsch Transfermarkt. Viitattu 23.12.2020.  Marschin johdolla New York Red Bulls voitti MLS Supporters’ Shieldin mestaruuden kaudella 2015 ja tuli valituksi MLS-liigan kauden valmentajaksi.New York Red Bulls' Jesse Marsch wins 2015 MLS Coach of the Year award mlssoccer.com. Julkaistu 24.11.2015. Viitattu 23.12.2020.  Marsch valmensi seuraa aina kesään 2018 saakka, kunnes jätti tehtävänsä päävalmentajana. New York Red Bulls voitti hänen alaisuudessaan 58 ottelua ja hän oli seuran historian menestynein valmentaja.Jesse Marsch departs New York Red Bulls, Chris Armas named head coach mlssoccer.com. Julkaistu 6.7.2018. Viitattu 23.12.2020. 

Kesällä 2018 Marsch siirtyi valmentamaan Eurooppaan, kun hänestä tuli Red Bullin saksalaisseura RB Leipzigin apuvalmentaja.Jesse Marsch: 5 things to know about RB Leipzig's new assistant coach Bundesliga.com. Viitattu 23.12.2020.  Hän toimi Ralf Rangnickin valmennustiimissä kauden 2018/19 ajan. Kun Marco Rose siirtyi kesällä 2019 Red Bull Salzburgista Borussia Mönchengladbachin päävalmentajaksi, tuli Marschista Salzburgin päävalmentaja.Jesse Marsch officially presented Red Bull Salzburg. Viitattu 23.12.2020.  Debyyttikaudellaan 2019/20 Marsch luotsasi seuran tuplamestariksi.Jesse Marsch, Red Bull Salzburg win Austrian Bundesliga title (and the double) mlssoccer.com. Julkaistu 29.6.2020. Viitattu 23.12.2020. 

Kesällä 2021 Marsch siirtyi Saksan Bundesliigaan RB Leipzigin päävalmentajaksi.esse Marsch wird zur Saison 2021/22 neuer Cheftrainer von RB Leipzig RB Leipzig. Julkaistu 29.4.2021. Viitattu 12.7.2021.  Marschin johdolla Leipzig ei päässyt edelliskausien tasolle ja voitti vain yhdeksän kaikista pelaamistaan 23 ottelustaan. Mestarien liigassa Leipzig oli ennen lohkovaiheen viimeistä kierrosta voittanut vain yhden ottelun. Bundesliigassa seura vajosi joulukuun alussa jo sijalle 11. Marsch sai potkut tehtävästään 5. joulukuuta 2021, kun Leipzig oli kärsinyt kauden kuudennen tappionsa sarjassa häviämällä Union Berlinille.RB Leipzig sack head coach Marsch after Union Berlin defeat Goal.com. Julkaistu 5.12.2021. Viitattu 7.12.2021.  

Maaliskuun alussa 2022 Marsch aloitti Englannin Valioliigan Leeds Unitedin päävalmentajana kesään 2025 ulottuvalla sopimuksella.Jesse Marsch appointed Leeds United head coach Leeds United. Julkaistu 28.2.2022. Viitattu 1.3.2022.  Marsch onnistui niukasti pelastamaan Leedsin putoamiselta. Joukkueen sarjapaikka säilyi viimeisellä kierroksella Brentfordista otetun voiton turvin.Leeds United manager Jesse Marsch said it took everything he had to keep the Elland Road club in the Premier League BBC Football. Julkaistu 22.5.2022. Viitattu 14.2.2023.  Kaudella 2022/23 Leedsin peliesitykset eivät parantuneet, vaan Marschin joukkue joutui jälleen taisteluun sarjapaikastaan. Lopulta seurajohto päätti erottaa hänet tehtävästään 6. helmikuuta 2023.

Toukokuussa 2024 Marsch nimitettiin Kanadan jalkapallomaajoukkueen päävalmentajaksi kaksivuotisella sopimuksella.

Meriitit
Pelaajana

 MLS Cup: 1996, 1997, 1998
 MLS Supporters’ Shield: 1997, 2003
 U.S. Open Cup: 1996, 1998, 2000, 2003

Valmentajana

 Itävallan mestaruus (2): 2020, 2021
 Itävallan cup (2): 2020, 2021
 MLS Supporters’ Shield: 2015
 MLS:n vuoden valmentaja: 2015

Lähteet

Luokka:Yhdysvaltalaiset jalkapalloilijat
Luokka:Yhdysvaltalaiset jalkapallovalmentajat
Luokka:Vuonna 1973 syntyneet
Luokka:Elävät henkilöt